OpenLLM-France/wikimedia huggingface dataset:
# Atrapada

Atrapada (títol original en anglès: Caught) és una pel·lícula estatunidenca dirigida per Max Ophüls, estrenada el 1949, adaptació de la novel·la Wild Calendar de Libbie Block. Ha estat doblada al català

## Argument

Leonora, una noia que somia amb èxit social, coneix Smith Olhrig, un home molt ric, seductor i fred, que decideix casar-s'hi per contradir el seu psicoanalista a qui li explica la seva decepció després de no haver cedit a les seves propostes. Ningú no es resisteix a aquest home de negocis riquíssim. Si cal passar pel matrimoni per posseir-la, ell ho farà. La jove es deixa atrapar pel príncep encantador, que l'abandona tan aviat com l'ha fet seva, considerant-la més com un accessori decoratiu, que com la seva dona. Malgrat estimar el seu marit, decideix allunyar-se algun temps d'ell i treballar. Marxa a viure lluny de la sumptuosa propietat, s'allotja en una simple cambra i troba una feina mal remunerada de secretària mèdica amb dos metges d'un barri popular, un pediatre, Larry Quinada, i un ginecòleg.
Però Olhrig va a buscar la seva dona, li declara el seu amor, i la reconquereix. Després d'una breu nit de segons núpcies, descobreix que no ha canviat de sentiments. Se'n va a la seva habitació de minyona, i retorna a la seva feina, on se sent útil als altres. Però mentre que se sent molt a prop d'un dels dos metges, Larry Quinada, descobreix que està embarassada. Comença! malgrat tot, una relació sentimental amb Quinada, fins al punt que li demana casar-se.
Desposseït de la seva dona-objecte, el marit troba la seva fredor, el seu caràcter autoritari, fins i tot sàdic. L'amenaça de divorci fent valer l'adulteri, li assegurarà la custòdia del fill. La seva verdadera naturalesa, el seu comportament ordinari d'home poderós fa que res ni ningú no es resisteixi. No li agrada més que el seu poder i no la seva dona, ni tan sols no té tendresa o respecte per ella, i ja que no vol pertànyer-li a la seva conveniència, la castigarà a través del seu fill. Però ell és colpit per una crisi cardíaca; la seva dona el troba agonitzant, i el xoc i les atencions psicològiques li fan perdre el bebè. Serà finalment lliure d'estimar el simpàtic Dr. Quinada.

## Repartiment

* James Mason: Larry Quinada
* Barbara Bel Geddes: Leonora Eames
* Robert Ryan: Smith Olhrig
* Frank Ferguson: Doctor Hoffman
* Curt Bois: Franzy Kartos
* Ruth Brady: Maxine
* Natalie Schafer: Dorothy Dale
* Art Smith: el psiquiatre

## Referències

* ↑ escrit "Opuls" als crèdits.
* ↑ esadir.cat. Atrapada. esadir.cat.
* ↑ «Caught». The New York Times.

## Enllaços externs

* Atrapada a dvdclassik.com
* Atrapada a BiFi.fr
# Atranji Khera

Atranji Khera és un jaciment arqueològic de l'Índia, al districte d'Etah, estat d'Uttar Pradesh a uns 15 km al nord de la ciutat d'Etah i 25 km al sud de Soron.
Hi ha fragments d'estàtues i de rajoles de grans dimensions; també han aparegut monedes; hi ha un temple de Mahadeo i cinc lingams; totes les escultures són d'origen braman. El general Cunningham identifica el lloc amb Pi-lo-chan-na, visitada pels peregrí xinès Hwen Thsang al segle vii. La tradició local diu que fou la capital del raja Ben que fou derrotat el 1193 pel gúrida Muizz al-Din Muhammad (Shihab al-Din Muhammad) virrei de l'Índia, el qual hauria destruït la fortalesa i ciutat.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Club de Futbol Nules

El Club de Futbol Nules o C.F.Nules, és un club de futbol d'Espanya, que juga a la població de Nules, a la província de Castelló, fundat el 19 d'octubre de 1931. Actualment, milita a categoria Regional Preferent valenciana en el grup I.

## Història

El 29 d'octubre de 1930, el president Vicent Romero, firma un contracte d'arrendament dels terrenys per al camp del Calvari, per 120 pessetes anuals i el pagament de l'import de la contribució i la guarderia.
El 16 de setembre de 1931 apareix inscrita la Societat Deportiva FC Nules en el registre d'associacions del Govern Civil de Castelló, encara que assenyala com a data de constitució el 19 d'agost de 1931.
Finalment, la sol·licitud d'admissió del FC Nules a la Federació Valenciana fou presentada el 19 d'octubre de 1931, naixent així un nou equip de futbol a La Plana.

### Primers anys

Acabat de crear-se el club l'any 1931, disputà nombrosos encontres amistosos, però on debutà oficialment en competicions va ser l'any 1932, participant en Segona Categoria de la Sèrie C. S'enfrontà a equips com el CE Onda, CD Almassora, CF Gandia, l'Ontinyent CF, el Lliria i acaba com a campió pujant a la categoria de la Sèrie B.

## Estadístiques

* Temporades en Segona divisió B: 1
* Temporades en la Tercera divisió: 6
* Temporades en Regional Preferent: 47
* Temporades en Primera Regional: 12
* Temporades en Segona Regional: 0

## Palmarès

* Campió de la Copa Regional (2): 1935 i 1940
* Campió de la Tercera divisió (1):1988
* Campió Regional Preferent (1): 1985
# Diao Xiao Juan

    En aquest nom xinès, el cognom és Diao.
Diao Xiao Juan(en xinès: 刁小娟) (15 de març de 1986) és una ciclista de Hong Kong, especialista en el ciclisme en pista. Ha participat en els Jocs Olímpics de Rio de 2016.

## Palmarès en pista

* 2012
** Campiona d'Àsia en Scratch
* 2013
** Campiona de Hong Kong en òmnium
** Campiona de Hong Kong en persecució per equips
* 2017
** Campiona de Hong Kong en Scratch

### Resultats a la Copa del Món

* 2013-2014
** 1a a la prova de Guadalajara, en Scratch

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Joan d'Aragó (arquebisbe)

Joan d'Aragó (?, 1439/1440 - Albalate de Cinca, 19 de novembre de 1475) fou un religiós i militar aragonès fill de Joan II d'Aragó.
Fill bastard de Joan II d'Aragó, la seva mare devia ser una noble del llinatge dels Avellaneda (segons el biògraf Gonzalo García de Santa María, autor de manuscrits com el Aragoniae regum historia,, ms. 992 de la Biblioteca de Cataluña; i la Joannis Secundi Aragonum regis vita, ms. 9571 de la Biblioteca Nacional) o potser era membre de la família navarresa dels Ansa.
Joan d'Aragó fou el primer dels arquebisbes de Saragossa memore de la casa reial aragonesa, que volia assegurar-se el control d'aquest iimportant càrrec a través de fills naturals. Va ocupar la seu saragossana el 20 de juny de 1458, quan tenia uns 18 anys i quan tot just acabava d'arribar de Nàpols i hi va restar fins a les 36 a nys, quan va morir. Amb tot, mai va ser ordenat com a sacerdot, per la qual cosa sempre va deixar la direcció de la seu a mans de bisbes auxiliars i vicaris.
Des d'aquest càrrec va col·laborar amb el seu pare que li havia assignat diversos càrrecs de responsabilitat. Així, per exemple, fou lloctinent general del Regne d'Aragó. També va donar suport al seu pare en contra dels seus germans Carles de Viana i Blanca en la Guerra Civil de Navarra. També va donar suport al seu pare en la Guerra civil catalana, on va poder mostrar la seva veritable inclinació, la vida militar.
Va morir al voltant dels 36 años a Albalate de Cinca i fou enterrat en un bonic sepulcre situat al mur de l'Evangeli de la Catedral de Saragossa.

## Enllaços externs

* «Juan de Aragón» a la Gran Enciclopedia Aragonesa Arxivat 2019-09-24 a Wayback Machine.
# Storojevoie Pérvoie

Storojevoie Pérvoie - Сторожевое-Первое (rus) - és un poble (un khútor) de l'óblast de Bélgorod, a Rússia. El 2010 tenia 45 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Sioux Falls

Sioux Falls és una població dels Estats Units a l'estat de Dakota del Sud. Segons el cens del 2009 tenia 157.935 habitants.

## Demografia

Segons el cens del 2000, Sioux Falls tenia 123.975 habitants, 49.731 habitatges, i 30.783 famílies. La densitat de població era de 849,9 habitants per km².
Per edats la població es repartia de la següent manera: un 25,2% tenia menys de 18 anys, un 11,8% entre 18 i 24, un 32,4% entre 25 i 44, un 19,6% de 45 a 60 i un 11,1% 65 anys o més.
L'edat mediana era de 33 anys. Per cada 100 dones de 18 o més anys hi havia 94,4 homes.
La renda mediana per habitatge era de 41.221 $ i la renda mediana per família de 51.516 $. Els homes tenien una renda mediana de 32.216 $ mentre que les dones 24.861 $. La renda per capita de la població era de 21.374 $. Entorn del 5,6% de les famílies i el 8,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Sioux Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Sioux Falls». American Fact Finder. Oficina del Cens dels Estats Units, 12-01-2010.
# Antoine-Pierre Barnave

Antoine-Pierre Barnave (Grenoble 22 d'octubre de 1761 – París 29 de novembre de 1793) fou un polític francès, un dels líders de la Revolució Francesa. Advocat i publicista de professió, va participar en les primeres manifestacions revolucionàries del Delfinat i va ser diputat i president dels Estats Generals (1788), del qual, juntament amb Honoré Gabriel Riqueti, era un dels seus millors oradors.
Després de la fugida frustrada de Lluís XVI, matingué correspondència amb Maria Antonieta aconsellant l'establiment d'una monarquia constitucional moderada. Quan es van descobrir aquests contactes, va ser condemnat a mort i guillotinat. Escriví Introduction à la Révolution française (1843).

## Referències

* ↑ «Antoine-Pierre Barnave». Gran Enciclopèdia Catalana. Barcelona: Grup Enciclopèdia Catalana.
# Joan Serrat

Joan Serrat (Vic) fou un músic vigatà dels segle xviii.
Fou un dels aspirants al magisteri de la capella de Sant Esteve d'Olot el 1739. Quan oposità al magisteri d'Olot, el 1739, comptava entre 40 i 50 anys, per tant la seva data de naixement bascula entre 1689 i 1699. En els informes sobre els opositors s'esmenta que Serrat posseïa un «bon tenor de veu» i es desprèn que ja havia cantat a la parroquial olotina.

## Referències

* ↑ Gregori i Cifré, Josep Maria; Monells i Laqué, Carme. Inventaris dels fons musicals de Catalunya. Volum 6: Fons de l'Església parroquial de Sant Esteve d'Olot i Fons Teodoro Echegoyen de l'Arxiu Comarcal de la Garrotxa. Bellaterra: Universitat Autònoma de Barcelona, 2012, p. 46. ISBN 9788449028915.
* ↑ Bonastre, Francesc «Josep Carcoler (+1776): Notícia Biogràfica i Compositiva». Recerca Musicològica, I, 1981.
# Podarg de Hodgson

El podarg de Hodgson(Batrachostomus hodgsoni) és una espècie d'ocell de la família dels podàrgids (Podargidae) que habita la selva humida del nord-est de l'Índia, sud-oest de la Xina, oest, nord-est i est de Myanmar, nord-oest de Tailàndia, nord-oest i sud de Laos i centre del Vietnam.

## Subespècies

S'han descrit dues subespècies:
* Batrachostomus hodgsoni hodgsoni (Gray,GR) 1859.
* Batrachostomus hodgsoni indochinae Stresemann, 1937.

## Referències

* ↑ «Podarg de Hodgson». Cercaterm. TERMCAT, Centre de Terminologia. Rev. 20/02/2021(català)
# Podarg banyut

El podarg banyut(Batrachostomus cornutus) és una espècie d'ocell de la família dels podàrgids (Podargidae) que habita vegetació de ribera i arbusts de Sumatra i les properes Bangka i Belitung i Borneo amb Banggi.

## Subespècies

* Batrachostomus cornutus cornutus (Temminck) 1822
* Batrachostomus cornutus longicaudatus Hoogerwerf 1962

## Referències

* ↑ «Podarg banyut». Cercaterm. TERMCAT, Centre de Terminologia. Rev. 20/02/2021(català)
# Jordi I de Saxònia

Jordi I de Saxònia (alemany: Georg von Sachsen) (Dresden, 8 d'agost de 1832 - Pillnitz, 15 d'octubre de 1904) va ser rei de Saxònia des de la mort del seu germà, el rei Albert I de Saxònia l'any 1902, fins a la seva pròpia mort vint-i-set mesos després, l'any 1904.
Nat a la ciutat de Dresden, el dia 8 d'agost de 1832, essent fill del rei Joan I de Saxònia i de la princesa Amàlia de Baviera. Era net per via paterna del príncep Maximilià de Saxònia i de la princesa Carolina de Borbó-Parma mentre que per línia materna ho era del rei Maximilià I Josep de Baviera i de la princesa Carolina de Baden.
L'11 de maig de 1859 es casà a Lisboa amb la infanta Maria Anna de Portugal, filla de la reina Maria II de Portugal i del príncep Ferran de Saxònia-Coburg Gotha. La parella establerta a Dresden tingué 8 fills:

## Referències

* ↑ Lippert, Woldemar. G.G. Harrap. Wagner in Exile, 1849-62 (en anglès), 1930.
* ↑ Sachsen. «Königlich Orden». A: Staatshandbuch für den Königreich Sachsen: 1901. Dresden: Heinrich, 1901, p. 3, 6,52.
* ↑ L'Indépendance Belge, le 15 septembre 1902
# Ploranera tacada

La ploranera tacada (Laniocera rufescens) és una espècie d'ocell de la família dels titírids (Tityridae). Es troba a Amèrica Central, des del sud de Mèxic fins al nord-oest d'Amèrica del Sud (Colòmbia i l'Equador). El seu hàbitat són els boscos tropicals i subtropicals de frondoses humits de les terres baixes, així com els cursos d'aigua. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «ploranera tacada». Diccionari dels ocells del món. TERMCAT. [Consulta: 29 agost 2022].
* ↑ «Cotingas, manakins, tityras, becards». IOC World Bird List Version 12.2. International Ornithologists' Union, 01-01-2021.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 455. ISBN 978-84-16728-37-4.
* ↑ BirdLife International. «Speckled Mourner. Laniocera rufescens» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Plorec-sur-Arguenon

Plorec-sur-Arguenon (en bretó Ploareg) és un municipi francès, situat a la regió de Bretanya, al departament de Costes del Nord. L'any 1999 tenia 398 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 483 | 551 | 502 | 503 | 473 | 398 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Robert Fairier | |
| 2008- | Roger Kubryk | |
# Poltavski (Privolni)

* Per a altres significats, vegeu «Poltavski».
Poltavski - Полтавский (rus) - és un khútor del krai de Krasnodar, a Rússia. El 2010 tenia 142 habitants. Es troba a la vora esquerra del Txelbas. És a 18 km al nord-oest de Kropotkin i a 127 km al nord-est de Krasnodar. Pertany al khútor de Privolni.

## Referències

* ↑ Всероссийская перепись населения 2010 года. Том 1, таблица 4. Численность городского и сельского населения по полу по Краснодарскому краю Arxivat 2021-12-09 a Wayback Machine. (en rus).
# Jean Biancucci

Jean Biancucci (Cuttoli-Corticchiato, Còrsega del Sud, 1948) és un polític cors. Treballa com a artesà ganiveter. Fou un dels fundadors d'A Cuncolta Naziunalista i fou escollit membre de l'Assemblea de Còrsega a les eleccions de 1992 dins les llistes de Corsica Nazione. El 1997 abandonà ACN per a fundar el grup més possibilista Scelta Nova, que s'integraria dins el Partit de la Nació Corsa, amb el qual fou escollit conseller a les eleccions a l'Assemblea de Còrsega de 2004.

## Enllaços externs

* Biografia Arxivat 2008-12-01 a Wayback Machine.
# Joaquín de Frías y Moya

Joaquín de Frías y Moya va ser un militar i polític espanyol, nascut a Cadis en 1784 i mort a Madrid el 22 d'abril de 1851.
La seva carrera militar va ser curta, perquè en 1823 va ser donat de baixa per raons polítiques després de la reacció absolutista. Embarcat en les esquadres de José de Mazarredo Salazar i Federico Gravina, va prendre part en diverses accions de guerra a les colònies d'Amèrica.
Incorporat a la política en el sector més avançat del partit constitucional, va ser nomenat Ministre de Marina en 1840 pel seu amic Baldomero Espartero, mantenint-se en el càrrec fins a 1841. En 1843 va tornar a ser nomenat per al càrrec, però aviat ho va deixar a causa dels canvis polítics. Senador per Cadis en 1842 i per les Illes Balears en 1843, en 1847 fou nomenat senador vitalici del regne, en premi als seus serveis a la causa liberal.

## Referències

* ↑ Joaquín de Frías a xtec.es
* ↑ Fitxa del Senat
# Johann Christian Günther

Johann Christian Günther (Strzegom, 8 d'abril de 1695 - Jena, 15 de març de 1723) fou un poeta alemany de Striegau a la Baixa Silèsia.

## Biografia

Després d'assistir al gimnàs de Schweidnitz, el seu pare, un metge de camp, el va enviar el 1715 a estudiar medicina a Wittenberg, però estava desinteressat i va viure d'una manera dissipada, no tenia cap gust per la professió escollida per a ell i va arribar a una ruptura completa amb la seva família, la qual cosa el va dur a viure amb dificultats. El 1717 va anar a Leipzig, on va tenir amistat amb Johann Burkhard Mencke (1674-1732), que va reconèixer el seu geni, i allà va publicar un poema sobre la pau de Passarowitz (conclosa entre l'emperador alemany i l'imperi otomà el 1718), que li va fer adquirir reputació. Una recomanació de Mencke a Frederic August II de Saxònia, rei de Polònia, va resultar pitjor que inútil, ja que Günther es va presentar a la audiència begut. Des d'aquell moment va portar una vida inquieta i dissipada, enfonsant-se cada cop més en la gent de la misèria, fins que va morir a Jena el 15 de març del 1723, quan només tenia 28 anys. Els seus poemes fores publicat a partir de 1724. Goethe digué que Günther havia estat un poeta en el sentit més complet del terme. Passà de la forma barroca tardana a una expressió més personal, que s¡avançà al seu temps per la manca de retòrica sota l'influx del pietisme. Els seus poemes lírics en conjunt demostren una sensibilitat profunda i viva, una imaginació fina, un enginy intel·ligent i una veritable oïda de melodia i ritme, però hi ha un aire de cinisme més o menys present en la majoria d'ells.

## Referències

* ↑ Poesia alemanya. Barcelona: Edicions 62/La Caixa, 1984, p. 69. ISBN 84-297.2120.7.
* ↑ Aquest article incorpora text d'una publicació actualment en domini públic: Chisholm, Hugh, ed. (1911). Encyclopædia Britannica (11a ed.). Cambridge University Press.
# Porcupine (desambiguació)

«Porcupine» té aquests significats:
* Porcupine, concentració de població designada pel cens dels Estats Units a Dakota del Sud
* Riu Porcupine, riu d'Alaska, Estats Units i Yukon, Canadà
* Riu Porcupine (Colúmbia Britànica), riu de la Colúmbia Britànica, Canadà
* Riu Porcupine (Ontario), riu d'Ontario, Canadà
# Populus fremontii

Populus fremontii, o Pollancre mexicà es un pollancre natiu del sud-oest dels Estats Units i el centre i nord de Mèxic. És una de las tres espècies de Populus sect. Aigeiros
És un gran arbre que arriba a fer 12 – 35 m d'alt amb una gran corona, amb un tronc de fins 1,5 m de diàmetre.
L'arbre conegut més gran dels Estats Units creix a Skull Valley, Arizona. El 2012 tenia una circumferència de 14,1 m i 31 m d'alt.

## Referències

* ↑ Populus fremontii information from NPGS/GRIN
* ↑ USDA Plants Profile for Populus fremontii (Fremont's cottonwood)
* 1 2 3 «Jepson Manual treatment: Populus fremontii subsp. fremontii». University of California Press, ©Copyright 1993 by the Regents of the University of California.
* 1 2 «Range Plants of Utah». Utah State University. Arxivat de l'original el 2013-03-25. [Consulta: 2002].
* ↑ «Populus fremontii ssp. fremontii». American Forests.

## Bibliografia

* Abrams, L. 1923. Ferns to Birthworts. 1: 1–557. In L.R. Abrams (ed.) Ill. Fl. Pacific States. Stanford University Press, Stanford.
* CONABIO. 2009. Catálogo taxonómico de especies de México. 1. In Capital Nat. México. CONABIO, Mexico City.
* Eckenwalder, J. E. 1977. North American cottonwoods (Populus, Salicaceae) of sections Abaso and Aigeros. J. Arnold Arbor. 58(3): 193–208. View in BotanicusView in Biodiversity Heritage Library
* Flora of North America Editorial Committee, e. 2010. Magnoliophyta: Salicaceae to Brassicaceae. Fl. N. Amer. 7: i–xxii, 1–797.
* Kearney, T. H. & R. H. Peebles. 1960. Arizona Fl. (ed. 2) 1032 pp.
* Shreve, F. & I. L. Wiggins. 1964. Veg. Fl. Sonoran Des. 2 vols. Stanford University Press, Stanford.

## Enllaços externs

* Calflora Database: Populus fremontii (Fremont cottonwood)
* Calflora Database: Populus fremontii ssp. fremontii
* Populus fremontii — U.C. Photo gallery
* Populus fremontii ssp. fremontii — U.C. Photo gallery
# Popurri

Popurri (també dit popurrí o potpurrí) és una barreja de materials vegetals secs i perfumats de manera natural o artificial, usats per proporcionar un aroma suau, especialment en entorns residencials. Sovint es posa en recipients decoratius de diversa mena.
La paraula "popurri" te l'origen en la paraula francesa pot-pourri, que vol dir «olla podrida.»
La paraula podria tenir el seu origen en un plat tradicional de la ciutat de Burgos i hauria arribat a França portada per l'exèrcit francès arran de l'ocupació napoleònica de la mateixa ciutat (1808–1813).
Hi ha moltes espècies de plantes que s'usen per compondre popurri. Els investigadors han identificat 300 espècies de 95 famílies, incloent fongs i líquens. També s'han trobat alguns ingredients tòxics com el fruit Strychnos nux-vomica, l'arbre de l'estricnina o matacà.
Algunes de les plantes aromàtiques emprades al popurri tradicional inclouen:
* Encenalls de fusta de cedre (tòxic, un repel·lent d'arna)
* canyella
* clavell d'espècia
* Encenalls de fusta del xiprer (tòxic, un altre repel·lent d'arna)
* Llavor de fonoll
* Encens, encenalls de fusta de cedre
* Flors de gessamí i oli
* Flor i poncella de ginjoler
* Encenalls de fusta del ginebrer (tòxic, un repel·lent d'arna)
* Fulles d'espígol i flors
* Fulles i flors de melissa
* Pela i llesques de fruit de llimona
* Marduix Fulles i flors
* Fulles i flors de reseda
* Fulles de menta i flors
* Pela i llesques de fruit de taronja
* Fulles de varietats aromàtiques de gerani
* Encenalls de pi i pinyes
* Flors de rosa, malucs, o oli
* Romaní, fulles i flors

## Referències

* ↑ «The Putrid Origin of 'Potpourri'» (en anglès). [Consulta: 3 març 2020].
* ↑ http://www.rose.org/wp-content/uploads/2011/03/Arthur-Tucker-Best-Plants-for-Homemade-Potpourri.pdf Arxivat 2015-09-10 a Wayback Machine.